《自临安往富春过芝泥岭示随行李巡检》
元代·张宪

平明升肩舆，相与东西征。浮岚翳远道，宛在云中行。

连山互低昂，曲折如送迎。接天蔽乔木，涧与风争声。

前登芝泥岭，雨意渐觉晴。曈昽日色薄，萧瑟衣裳轻。

畏途见鹿角，高砦屯乡兵。綵旗病目眩，严鼓羁魂惊。

凭轼若梦寐，抚𩨨伤浮生。顾谓李飞尉，我行犹几程。

作者简介：张宪（约公元1341年前后在世）字思廉，山阴（今浙江绍兴）人。生卒年均不详，约元惠宗至正初前后在世。少时，负才不羁，慕鲁连子为人，不治产业，誓不娶、不归乡里，故年逾四十而犹独居。至正甲午（1354），以布衣上书辩章三旦公，公奇之，列置三军之上。出奇料敌，言一一中表。为某官，非其志，弗就。乙未（1355）春，冦复陷常、湖，又以书干苗部总兵，不能听，辄去。后还富春山，混迹僧人中。晚为张士诚所招，署太尉府参谋；迁枢密院都事。元亡，变姓名为佛家奴，周游四方，不娶妻，不返乡里。后到杭州，寄食报国寺，终日书不离手，以老终身。宪著有《玉笥集》十卷，常携此集自随，卧则以之藉首。《四库总目提要》评称其作“磊落肮脏，豪气坌涌。”